Valeri Tšetvergov

Valeri Ivanovitš Tšetvergov (vene keeles Валерий Иванович Четвергов; sündinud 13. märtsil 1941 Svobodnõi linnas Amuuri oblastis) on endine Eesti NSV partei- ja riigitegelane ning Eesti ühiskonnategelane.

1958. aastast töötas ta treialina Kasahhi NSVs Petropavlovski linna ehitus- ja montaaživalitsuses "Santehstroi". 1959. aastal astus Valerian Kuibõševi nimelise Kuibõševi Polütehnilise Instituudi mehaanikateaduskonda, mille lõpetas 1964.Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 271 (kaader 273)

Pärast kõrgkooli lõpetamist töötas ta NSV Liidu Keskmise Masinaehituse Ministeeriumi tuumatööstuse ettevõtetes. Oli aastatel 1964–1967 Suhhumi Teadusliku Uurimise Füüsika- ja Tehnikainstituudis insener-konstruktor.

1967. aastal viidi ta üle Narva Baltijetsi tehasesse, sest seal tegeleti tema väljatöötatud toodetega. Tehases töötas ta tehnilise kontrolli osakonna juhataja asetäitja ning juhatajana, hiljem oli ta direktori asetäitja ja peadirektor.

Tegevus Eesti NSV valitsusasutustes ja NLKP-s
NLKP liige 1970. aastast. On olnud ka Baltijetsi tehase parteikomitee sekretär.

Aastatel 1979–1982 oli ta Narva linna RSN TK esimees.

1982 oli ta EKP Narva Linnakomitee I sekretär.

EKP Keskkomitee liige.

Ta oli Eesti NSV Ülemnõukogu X ja XI koosseisu liige. Oli sealse tarbekaupade, kaubandus- ja teeninduskomisjoni esimees.

Iseseisvuse taastanud Eesti Vabariigis
1992. aastal ta vallandati Baltijetsi tehasest. 

Valeri Tšetvergov on Narva vene kaasmaalaste ühingu üks rajajaid ja esimees. Samuti ta on Eestis asuvate Venemaa Kaasmaalaste Ühingute Liidu üks rajajaid ja esimehe asetäitja.

Isiklikku
Ta on abielus, tal on kaks tütart.

Viited

Välislingid
Eesti NSV Ülemnõukogu XI koosseis. Biograafiline lühiteatmik. Tallinn: Eesti Raamat 1985. Lk 271 (kaader 273)

Kategooria:Eesti insenerid
Kategooria:EKP linnakomiteede esimesed sekretärid
Kategooria:Eesti ühiskonnategelased
Kategooria:Eesti NSV X Ülemnõukogu liikmed
Kategooria:Eesti NSV XI Ülemnõukogu liikmed
Kategooria:Sündinud 1941